Minoritarii se așteptau la mai mult Alexandru Angelo, broker la Goldring, societate care a stabilit un nou record prin listarea în iunie a AAGES Târgu-Mureș, în doar două zile, consideră că se ridică o întrebare naturală în contextul evoluției acțiunilor Nuclearelectrica anul acesta: cât pot să mai crească? „Deși nu este foarte înțelept să faci acest lucru într-un bull market, avem câteva motive totuși să credem într-un scenariu corectiv“, consideră Alexandru Angelo în contextul în care acțiunile Nuclearelectrica (SNN), singurul producător de energie nucleară din România, afișează anul acesta 50% evoluție ajustată cu dividendele în contextul unor rezultate financiare peste așteptări dar și pe fondul așteptărilor pentru încă o iarnă geroasă.